
Definitio. 


Ille  status  pathologicus  corporis  humani,  sub 
quo  sanguinis  efusio  e  naribus  provocatur,  Epista¬ 
xis:  Rhinorrhagia  ;  Gallis :  Haemorrhagie  ou  saig- 
ment  du  nez;  Germanis;  $tafenbluten;  Anglis:  Ble- 
ding;  Bohemis  :  Krwaceni  nosu ;  Polonum;  Krwo- 
tokz  nosa,  audit* 

Symptomatologia. 

Symptomata  hujus  profluvii  sanguinis  quoad 
characterem  inter  se  paululum  modificatae  inve¬ 
niuntur,  prouti  aut: 

lmo*  Epistaxis  sit  indolis  activae  et  quidem, 

a)  activae  cum  plethora  vera  (inflamma¬ 

toria) 

b )  activae  cum  erethismo,  atque 
2do‘  Epistaxis  sit  indolis  passivae, 

vel  etiam  prouti  vasa  capilaria  partis  narium  ante¬ 
rioris  vel  posterioris  sanguinem  promittunt. 

j Prodromi.  Prodromi  tantum  haemorrhagiae 
narium  cum  charactere  activo  veniunt,  et  semper 
symptomata  congestionis  versus  encephalon  osten¬ 
dunt:  ut  cephalaea,  rubor  faciei  intensus,  dolor 

premens  ad  tempora,  ad  nucham,  vertigo,  som¬ 
nolentia  ,  pavor  sub  somno  quasi  ex  spectris  rubris 
visis,  calor  rubor  genae  vel  auris  unius,  splendor, 
calligo  ,  illacrimatio  oculorum  ,  aurium  tinitas, 
susurus,  surditas,  arteriarum  ad  tempora  et  collum 
intensior  pulsatio;  plenitudo,  siccitas,  tensio,  ca¬ 
lor,  pruritus,  titilationis  sensatio  ad  nares;  pulsus 
plenus,  tensus,  frequens,  undosus,  dicrotus  capri- 
zans,  in  uno  tantum  brachio  tanquam  signum  flu¬ 
xus  sanguinis  e  narice  ejusdem  lateris;  alvus  parca 
et  dura,  urinae  fluxus  iminutus,  colorem  profun¬ 
dius  tinctam  acquirit* 

Symptomata  morbi .  Praegresis  brevius  aut 
longius  hisce  supra  enominatis  symptomatibus,  nunc 
sanguinis  fluxus  per  unum  vel  utrumque  nasi  osti¬ 
um  modo  guttatim,  modo  placido  rivulo  sequitur. 
Sanguis  laete  rubens  mox  coagulans ,  cum  crusta 
inflammatoria  crassa  ex  ostiis  profluens  ejus  indo¬ 
lem  arteriosam  indicat.  Epistaxis  quidem  saepe 
absque  auxilio  medici  et  cito  silet,  sed  saepius  ad¬ 
huc  faventibus  causis  excitantibus  iterum  reddit; 
hinc  inde  et  typica  ejus  adparitio  observata  fuit, 
tuncque  aut  cum  quolibet  febris  intermittentis  pa¬ 
roxysmo  intravit,  aut  menstruationem  suppressam 
supplevit.  Nonnunquam  sanguis  in  polipum  den¬ 
satur,  quo  epulso  uberior  mox  sequitur  unda. 
Postquam  hic  fluxus  per  incertum  tempus  brevius 
aut  longius  duravit,  magnum  status  morbosi  leva¬ 
men,  et  gravaminum  proegressorum  silentium  se¬ 
quitur,  pulsus  fit  tardior  mollior,  cutis  madida, 

urina  hypostatica.  Quantitas  sanguinis  efluentis 
modica,  vix  ultra  paucas  uncias  evacuatur,  imo  et 
tam  exigua,  ut  promovere  necesse  sit. 

Si  autem  epistaxis  activa  cum  charactere  ere- 
thistico  intrat,  prodromi  iidem  quidem  habet,  pau¬ 
lulum  tantum  modificati  et  minus  constantes,  quae 
omnia  systematis  nervosi  in  systema  vasorum  ac¬ 
tivitatem  ,  cum  imminuta  systematis  arteriosi  ener¬ 
gia  testantur;  et  sequentibus  se  nobis  signis  cha- 
racteristicis  offerunt,  ut,  inquietudine  pervigilio, 
rubore  faciei,  aestu,  angustiis  pectoris,  et  febris 
symptomatibus  plerumque  nervosis :  horrore  cum 
aestu  alterante,  cuti  saepe  frigida,  sicca,  saepe 
calida,  urina  pallida  aquosa;  facies  mox  rubet, 
mox  pallet  et  friget,  pulsus  variabilis  frequens, 
celer,  parvus  debilis  spasticus,  signa  praevalentis 
affectionis  spasticae ;  aeger  friget,  cutis  extremitatum 
anserina  conspicitur,  sensatio  aestus  interni,  asth¬ 
ma,  oppressio  pectoris,  suspirium,  dolor  pressi- 
vus  tensivus  in  hyponchondriis,  nimia  sensilitas  sen¬ 
suum  internorum  et  externorum  atque  sub  febris 
majori  vehementia  deliria  ipsa  se  associant. 

Demum  sequitur  epistaxis  sub  forma  stilicidii 
vel  haemorrhagiae  sed  semper  cum  notabiliori 
sanguinis  jactura ,  ac  in  casu  praecedente,  cum  vel 
absque  emolumento  aegri,  cito  enim  characterem 
adinamicum  assumit.  Sanguis  minus  consistens 
laete  ruber  cum  crusta  tenui  lardacea  providetur, 
quantitas  sanguinis  ad  libras  usque  depletur.  Con- 
comitatur  profluvium  continuo  prodromorum  et 

statu  spastico  universali,  frigore,  pallore  faciei  et 
cutis  horripilationibus  motibus  convulsivis  levioris 
gradus,  tremore  artuum,  inquietudine,  anxietate, 
cephalaea  praevalente  iritabilitate  et  sensilitate  sen. 
suum  externorum:  visu  scintillarum,  scotomatum, 
photopsia;  susuru  aurium  et  tinitu;  sub  longiori 
duratione  cum  continuo  incremento  symptomatum 
praesentium,  simulque  accedentibus  signis  majoris 
debilitatis  universalis  corpus  tum  friget,  sudor  fri¬ 
gidus  viscidus  est,  pulsus  debilis  parvus  tangitur, 
debilitas  muscularis  summa. 

Epistaxis  asthenica  seu  passiva  creberrime 
comes  febris  putridae,  scorbuti  exanthematum  ma¬ 
lignarum  ,  e  signis  nimiae  exhaustionis  virium  vita¬ 
lium,  summae  debilitatis  et  resolutionis  universalis 
facile  cognoscenda,  pulsus  parvus,  mollis  tremulus, 
inaequalis,  intermittens;  adest  sopor  tremor  subsul- 
tus  tendinum,  paralisis  organorum  motui  inservien¬ 
tium;  anaesthesiae,  sudores  frigidi  petechiae  vibi¬ 
ces  et  sugillationes  denique  haemorrhagiae  ex  aliis 
partibus  corporis  superveniunt;  sanguinis  qualita¬ 
tem  respicientes  invenimus  eam  dissolutam,  sero¬ 
sam  non  coagulabilem  flavo  fuscam  aut  atram, 
foetentem  cito  in  putredinem  ruentem.  Accidit 
semper  sub  forma  haemorrhagiae  difficillime  vel 
plane  non  sistendae  etiam  fortissimis  remediis  con¬ 
tra  adhibitis*  Et  tanta  laxitas  in  ostiis  vasorum 
remanet ,  ut  in  exanimatis  continuo  sanguinem 
fundant. 

Ad  diagnosim  firmam  sistendam  sequentia  ad- 

huc  sunt  respicienda  ,  uti  in  epistaxi  activa  inflam¬ 
matoria;  aetas  infantilis,  juvenilis,  media,  con¬ 
stitutio  corporis  firma,  plethorica,  epidemica  con¬ 
stitutio,  imprimis  fine  hiemis  et  initio  veris,  prae¬ 
valens  diathesis  phlogistica,  causae  excitantes  mor¬ 
bi  praegressi  praesentesque. 

Indolem  erethisticam  confirmat  constitutio  cor¬ 
poris  tenera  sensilis,  habitus  phtisicus,  scrophulo- 
sus  plerumque  obvenit  in  feminis  hystericis  ,  in  in¬ 
dividuis  typho,  morbillis,  variolis,  scarlatina,  in¬ 
dolis  magis  nervosae  laborantibus* 

Aetiologia* 

Causae  epistaxeos  dividuntur  A .  in  praedis- 
ponentes  et  B .  in  ocasionales, 

A>  Causae  praedisponentes. 

Dispositio  ad  epistaxim  est  vel  liaereditaria 
vel  adquisita ;  et  fluit  quidem  ex  adaucta  irritabili¬ 
tate  systematis  vasorum,  constitutione  corporis  ab¬ 
normi ,  e  deformitate  thoracis,  vitiis  organicis, 
obstructionibus,  infarctibus  viscerum,  quibus  non 
immerito  aetas,  sexus,  temperamentum  evolutio 
corporis  pro -et  regrediens  adnumerantur,  Sic  quo¬ 
que  singularis  cavi  narium  structura  atque  confor¬ 
matio  uti  textura  spongiosa,  laxa,  copiosis  vas¬ 
culis  sanguiferis  instructa ,  functio  illius  et  comer- 
cium  cum  potentiis  externis» 

Specialis  autem  dispositio  in  epistaxim  cum 
charactere  activo  praeprimis  quaerenda  erit :  in 
aetate  juvenili  et  puerili,  constitutione  forti,  tem¬ 
peramento  sanguineo,  habitu  corporis  robusto,  suc¬ 
culento  ,  plethorico  ,  vita  lauta;  tempus  vernale, 
imprimis  si  temperatura  multo  callidior  hiemem 
frigidam  sequatur,  et  propia  constitutio  annua. 

Ad  epistaxim  activam  cum  charactere  erethi- 
stico  ,  praevalens  systematis  nervosi  activitas, 
aetas  infantilis,  constitutio  corporis  minus  firma, 
tenera,  sensilis,  gracilis,  florida,  habitus  scrophu- 

losus,  phtysicus  temperamentum  irritabile  etc.  di¬ 
sponunt. 

Ad  epistaxim  autem  cum  charactere  adyna- 
mico  disponunt  corporis  constitutio  laxa,  torpida, 
praesertim  debilitas  systematis  vasorum,  aetas  se¬ 
nilis  ,  praegressa  incitatio  systematis  irritabilis  et 
morbi  praesentes  asthenici. 

j B.  Causae  excitantes . 

Prouti  in  omni  morbo,  sic  et  in  epistaxi  cau¬ 
sae  excitantes  maximi  sunt  momenti,  nam  ex  his 
maxima  ex  parte  indoles  profluvii  patefit,  iisque 
tantum  notis  therapia  etiam  congrua  instituere  licet; 

Dividuntur  autem  causae  excitantes 
lmo-  in  causas  excitantes  locales ; 

2do*  in  causas  excitantes  universales. 

Causae  excitantes  locales  iterum  dispescuntur 
a)  in  causas  idiopathicas; 
fi)  in  causas  sympathicas  et 
c)  in  causas  symptomaticas. 

a)  Ad  causas  idiopathicas  pertinent;  vulnera 
cavo  narium  adflicta,  contusiones  per  lapsum  aut 
concusionem ,  lusio  cum  digitis  in  cavo  narium  , 
ulcera  et  polipi  in  eo,  hirudo  naribus  advecta, 
vermes  in  cavis  nasalibus  et  frontalibus  praesen¬ 
tes,  remedia  sterrutatoria  uti  Nicotiana  Tabacum, 
Holeborus  etc. ,  odores  penetrantes  Amonii,  fumi 
et  vapores  stimulantes  naribus  adtracti,  idyosincra- 
sia  erga  diversa  odoramenta  e.  g.  pomorum,  ro¬ 
sarum,  pulsatio  campanarum  ,  cujusdam  objecti 

adspectus,  et  denique  varicositas  vasorum  sangui- 
ferorum  in  cavo  narium. 

b)  Ad  causas  sympathicas  pertinent :  Refri¬ 
gerium  praecipue  extremitatum  circulationem  et  ex¬ 
pansionem  cohibens,  ejusque  impetum  versus  ca¬ 
put  causans ;  huc  etiam  pertinent  vestes  arctiones, 
uti  collare,  thoraces;  tumores  colli,  motus  nimii, 
intentio  major  capitis  et  thoracis ,  suspiria  longa 
diuturniora,  vociferatio,  oratio,  clamor,  fletus, 
risus,  cantus,  tubarum  inflatio,  cursus  velox,  tus¬ 
sis,  sternutatio.  Sic  vitia  organica  et  opletio  ma¬ 
jor,  infarctus  viscerum  tanquam  impedimenta  cir¬ 
cuitus  agunt;  ut  tubercula  pulmonum,  vitia  cor¬ 
dis  et  aortae,  venarum  jugularium ,  subclaviarum; 
obstructio  et  inflammatio  viscerum  abdominalium, 
praesertim  lienis  et  hepatis ;  ventriculus  et  intestina 
a  cibis  et  flatibus  repleta,  ascites  et  uterus  gra¬ 
vidus. 

Epistaxim  erethisticam  majis  provocantes, 
praeter  multas  jam  supra  enumeratas  causas ,  se¬ 
quentes  adhuc  pertinent;  major  caloris  gradus  in 
phtysicis,  thorace  male  conformato,  gibboso,  idio- 
sincrasiae  diversae  in  morbis  diversis  systematis 
nervosi  cum  aut  sine  febri  incedentibus,  in  exan¬ 
thematibus  diversis  cum  charactere  nervoso  ince¬ 
dentibus.  Antagonistice  provocatur  epistaxis  a  su- 
pressione  menstruorum  haemorrhoidum  aliorum¬ 
que  profluviorum. 

3do-  Ad  causas  excitantes  universales  numeran¬ 
dae  veniunt:  calor  intensus,  praecipue  frigore 

praecesso  repente  ingrediens,  insolatio,  aer  purus 
frigidiusculus  electricitate  abundans^  uti  id  in  mon¬ 
tibus  altis  observare  nonnunquam  licet;  aer  impu¬ 
rus,  corruptus,  oxigenio  orbatus  e.  g.  in  regioni¬ 
bus  paludosis,  umbrosis,  in  nosocomiis  et  carce- 
ribus  ,  quae  praecipue  epistaxi  asthenicae  favent. 
Denique  nutrimenta  et  potulenta  diversa,  uti: 
vinum  ,  spiritus  vini ,  cerevisia ,  potus  arabicus , 
porro  remedia  callefacientia,  aromatica,  aethe- 
reo- oleosa,  Camphora,  Moschus;  usus  nutrimen¬ 
torum  putridorum,  abusus  narcoticorum,  Opii, 
Laurocerasi  etc.;  pathematatam  excitantia  quam 
deprimentia,  uti,  ira,  laetitia,  terror,  verecun¬ 
dia,  amor  infelix  praecipue  in  subjectis  plethoricis 
et  erethisticis ,  nimia  animi  intentio;  motus  corpo¬ 
ris  nimius  et  intensus, 

c)  Causae  symptomaticae.  Sub  omnibus  pro¬ 
fluviis  eruentibus ,  saepissime  hae  ex  causis  sym¬ 
ptomaticis  exortae  occurrunt ;  et  quidem  aut  ut 
symptoma  criticum,  aut  ut  symptoma  morbi  ipsius. 

Prodromi  epistaxeos  criticae ,  qui  semper  sub 
stadio  crisium  incedere  solent ,  sunt  sequentes : 
oculi  turgent,  sunt  rubri  atque  splendidi  ,  pressio 
in  regione  temporum ,  facies  turgida ,  genae  ru¬ 
brae  ;  obnebulatio  sensus  visus,  macularum  cruen¬ 
tarum  et  scintillarum  visio  ante  oculos,  dolor  pul¬ 
sans  in  fronte,  pruritus  in  cavo  narium,  pulsatio 
carotidum ,  et  pulsus  dicrotus. 

Ut  tale  symptoma  criticum  in  omnibus  ferre 
febribus  et  inflammationibus  occurrere  potest,  adeo- 

que  in  synocha,  in  febribus  inflammatoriis  catar- 
rhalibus,  in  febribus  inflammatoriis  rheumaticis; 
in  diversis  organorum  inflammationibus,  praeser¬ 
tim  in  encephalitide  ,  otitide ,  pleuroperipneumo- 
nia,  hepatitide,  enteritide  et  metridide.  In  diver¬ 
sis  exanthematibus,  uti  variolis,  morbillis,  scar¬ 
latina,  erisipellade  et  sub  ty7pho  contagioso  in  sta¬ 
dio  iritativo;  denique  et  semper  cum  magno  leva¬ 
mine  symptomatum  morbosorum,  etiam  in  mor¬ 
bis  chronicis  epistaxis  ut  symptoma  criticum  ince¬ 
dit,  plerumque  in  plethoricis,  haemorrhoidibus 
laborantibus,  sub  menstruatione  suppressa,  asth¬ 
mate  et  hydrope  acuta. 

Quantitas  sanguinis,  quae  sub  epistaxi  critico 
profluit,  est  diversa,  consuetin  tantum  circa  non¬ 
nullas  uncias  evacuatur,  enumerantur  autem  apud 
plures  auctores  exempla,  ubi  tamen  adhuc  sub 
mira  quantitate  sanguinis  critice  evacuati  sanitas 
restituta  fuit* 

Ut  symptoma  morbosum  et  mali  ominis  epi¬ 
staxis  non  raro  in  febribus  cum  charactere  putrido ; 
uti.  Typho  putrido,  variolis,  morbillis  etc.  Inter 
morbos  chronicos  praecipue  in  illis  cum  colliqua- 
tione  humorum  incedentibus,  in  morbo  maculoso 
Werlhojii ,  scorbuto,  ictero,  hydrope,  febri  liecti- 
ca,  in  stagnationibus  diversis  uti  lienis,  hepatis  etc# 
frequentissime  et  semper  ut  symptoma  malignum 
occurrit,  non  raro  etiam  sistit  prodromum  mortis* 


15 


Causa  proxima . 

Ille  status  pathologicus  systematis  sanguiferi 
sub  quo  sanguinis  profluvium  provocatur,  aut  ex 
vitio  dynamico  aut  mechanico  prodit, 

Uberimus  fons,  haemorrhagiae  narium  ex  vi¬ 
tio  dynamico  exortae,  est  systema  capillare;  in 
illo  iterum  aut  ex  ejusdem  finibus  arteriosis  aut 
verosis  pullulat.  Sanguinis  ex  vasculis  arteriosis  et 
venosis  proscaturientis  causa  iterum  duplex  agno¬ 
scitur: 

ln'°»  Per  ansatomosim ,  ubi  sanquis  majori  co- 
ia  ad  vascula  capillaria  debilitata  adlicitus  pro¬ 
fuere  cogitur,  hoc  duplici  fit  ratione  : 

a)  Per  secretionem,  ubi  fines  vasculorum  ca¬ 
pillarium,  in  statii  normali  serosum  gerentes  et 
secernentes  fluidum,  nunc  per  adauctam  vitalitatem 
oco  fluidi  serosi  sanguinem  ducunt  et  secernunt; 
jui  status  omni  epistaxi  indolis  activae  et  criticae 
subest. 

b )  Per  diapedesim  (a  per  nsSao»  salio)  ubi 
anguis  majis  venosus  sero  abundans ;  cruore  autem 
leficiens  ex  ostibus  vasorum  debilium  proscaturit; 
j[ui  status  pathologicus  Epistaxi  cum  charactere 
dynamico  convenit. 

D  um  originem  Epistaxeos  dynami  cum  con- 
ideravimus,  neque  causarum  mechanicarum  obli- 
iscamur ,  quae  vi  sua  quadam  aut  mechanica 

aut  chemica,  cohaesionem  organicam  tollunt  et 
haemorrhagiam  provocant,  id  quod  triplici  iterum 
modo  evadit,  vel  per  nimiam  vasculorum  capilla¬ 
rium  a  sanguine  contento  distentionem  et  inde  na¬ 
tam  rexim ;  vel  per  acrimonias  diversas,  a  quibus 
tunicae  vasorum  tarn  internae  quam  externae  ero¬ 
duntur  (diabrosis)  vel  per  continui  laesionem  va¬ 
sorum  (diaeresis). 

Ferminationes. 


lmo*  In  sanitatem ,  dumque  turbata  harmonia 
atque  aequilibrium  inter  systema  sanguiferum  et 
reliquum  organismum  aut  per  vim  medicatricem 
naturae,  aut  intercurrente  auxilio  medico  restituitur* 
2do*  In  morbos  posthumos ,  praecipue  in  in¬ 
flammationes  organorum  diversorum  ab  encephalo 
usque  ad  uterum,  quod  eo  majis  in  subjectis  ple- 
thoricis  juvenilibus  et  in  illis  timendum  est,  qui¬ 
bus  epistaxis  habitualis  subito  suppressa  est,  in 

/ 

exhaustionem  virium  vitalium  per  nimiam  sangui¬ 
nis  jacturam,  inphtysim,  febrim  hecticam,  hydro- 
pen  in  morbos  systematis  nervosi  uti,  stupiditas, 
oblivio,  convulsiones,  epilepsiam,  hysteriam  et 
paralises* 

3tia*  In  mortem  transit  epistaxis  et  quidem 
directe  et  cito  per  nimiam  sanguinis  jacturam  aut 
per  convulsiones ;  indirecte  et  lente  per  omnes 
morbos  posthumos. 


2 

Prognosis. 

>  Si  ad  magnam  causarum  excitantium  cohor¬ 
tem,  si  ad  characterem  et  formam  ad  copiam  et 
indolem  sanguinis  efluefitis,  si  porro  ad  aetatem 
individui,  ad  sexum  et  constitutionem  aegri  atten¬ 
ti  sumus ;  si  denique  symptomata  supervenientia 
et  morbum  cujus  symptoma  epistaxis  sistit  per¬ 
spicimus;  cuilibet  etiam  discrimen  prognoseos  pa¬ 
tebit* 

Juxta  aetatis  diversitatem  et  prognosis  diversa 
statuenda  erit;  sic  in  aetate  infantili  epistaxis  mo¬ 
dica  haud  ullum  periculum  profent,  modum  autem 
excedens  eo  citius  vitam  exhauriet ,  quo  debilior 
tenerior  et  sensilior  adhuc  organisatio  infantis.  Ma¬ 
joris  momenti  est  in  aetate  juvenili  et  virili  prae¬ 
cipue  in  subjectis  plethoricis  et  robustis,  in  quibus 
epistaxis  non  qua  symptoma  morbosum  ,  sed  fre¬ 
quenter  qua  symptoma  criticum,  et  si  modum  non 
excedit  qua  symptoma  revera  salutare  consideranda 
est,  et  cujus  suppressio  nunquam  sine  magno  dam¬ 
no  perfertur.  —  Attamen  errat  et  valde  errat,  qui 
et  in  hac  aetate  omnem  haemorrhagiam  narium, 
praeceteris  illam,  quae  frequentius  et  repetitis  vi-? 
cibus  jam  ex  causis  exiguis  provocatur,  sine  omni 
noxa  putat ;  facile  enim  cessante  epistaxi  morbi 
graves  uti:  epilepsia,  haemoptoe,  tabes,  arthritis 
et  haemorrhoides  exoriuntur.  In  aetate  autem  se¬ 
nili  aut  prodromi  sistit  applexiae,  aut  est,  sequela 

vitiorum  organicorum  uti  cordis  arteriarumque  di¬ 
latationes,  ossificationis  arteriarum  et  valvularum 
cordis,  infarctus  viscerum  abdominalium  etc. ;  quae 
autem  si  non  larga  et  vicibus  repetitis  intrat,  leva¬ 
men  quidem  pro  tempore  adfert,  saepius  autem 
cachexiam  imo  et  mortem  ad  ferre  potest. 

Non  tanti  momenti  est  epistaxis  in  maribus 
ac  in  feminis,  nam  in  his  consuetim  symptomati- 

bus  affectionis  systematis  nervosi  concomitatur ,  et 
raro  ultra  tempus  menstruorum  primo  apparentium 
protrahitur;  in  illis  autem  nonnunquam  usque  ad 
aetatem  virilem  transvehitur. 

Hominibus  robustis,  plethoricis  salutaris,  de¬ 
bilibus  vero  et  gracilibus,  scrophulosis,  phtysicis 
laxis,  pastosis  et  torpidis  periculosa. 

Epistaxis  activa  saepius  critica  et  salutaris  est, 
et  si  modum  non  excedit,  plerumque  cum  magno 
aegri  levamine;  si  autem  modum  excedit,  per  ni¬ 
miam  sanguinis  jacturam  characterem  adynamicum 
induere  valet.  Cum  charactere  autem  erethistico 
procedens  priore  periculosior  longior  et  diutius  du¬ 
rat.  Periculum  autem  summum  conducit  Haemor¬ 
rhagia  asthenica,  quae  semper  signum  disolutionis 
et  summae  debilitatis  organisationis  praebet. 

Epistaxis  in  febribus  et  inflammationibus  cri¬ 
tica  est,  et  saepe  remedium  princeps,  cui  non  par 
invenitur,  si  sat  larga  et  modum  non  excedit;  mo¬ 
dum  autem  excedens,  periculosa  evadit.  Quantita¬ 
tem  autem  quam  individuum  quoddam  absque 

discrimine  vitae  pendere  valit,  incertum  est  ,  et 

* 

dependet  ab  aetate,  sexu  ,  constitutione  aegri ,  in* 
dole  profluvii ,  a  tempore  durationis  breviore  aut 
longiore,  quo  vel  major  vel  minor  copia  efluit. 
Juvenes,  feminae,  constitutione  robusta  praediti, 
majorem  sanguinis  jacturam  perferre  queant,  quam 
senes  et  homines  constitutione  debili,  tenera  laxa, 
in  quibus  non  raro  symptomata  depletionis  san¬ 
guinis  accedunt  uti :  debilitas  mentis  memoriae, 
visus  hebes  vel  coecitas,  siccitas  narium ,  abolitio 
olfactus,  si  nimis  repente  irruit,  facies,  genae,  la¬ 
bia  et  gingivae  pallent,  nasus  acuminatur,  pulsus 
valde  debilis,  parvus,  intermittens  tangitur,  manus 
et  caput  sudore  frigido  madidum,  frigus  totius  cor¬ 
poris  ac  sitis  vehemens  exoriuntur  ;  succedunt  nau¬ 
sea,  singultus  convulsiones,  sussurus,  vertigo,  li- 
pothymia.  Tristissimo  hocce  statu  pedetentim  eva- 
nito,  stipatur  aeger  sub  reconvalescentia  horripilla- 
tionibus,  horrore,  temulentia,  cephalaea  occulta, 
frigore  in  nucha;  remanet  saepe  hysteria ,  hypo¬ 
chondria,  epilepsia,  digestio  assimilatio  labefacta, 
cachexiae  imprimis  tabes  et  hydrops. 

Epistaxis  in  febri  putrida,  typho,  scorbuto, 
morbo  maculoso  Werlhojii ,  febri  hectica,  ictero, 
hydrope,  aliisve  cachexiis  summe  periculosa  est, 
praesertim  si  sanguis  tenuis,  fibra  et  cruore  defi¬ 
ciens,  disolutus  et  foetens  evacuatur.  Sub  statu  vi¬ 
rium  exhaustarum  saepe  tutissimum  est  signum  mor¬ 
tis  aproximantis.  Epistaxis  vicariam  sistens  actio¬ 
nem  haemorrhoidum  et  menstruationis  ,  in  multis 

t 

causis  ad  symptomata  bona  adnumeranda  est* 

Divisio. 

Dividitur  epistaxis  secundum  causam  excitan¬ 
tem  in  epistaxim  idiopathicam,  sympathicam,  con- 
sensualem  antagonisticam  et  symptomaticam. 

Quoad  characterem  in  epistaxim  activam  et 
quidem  cum  plethora  vera  vel  cum  erethismo  in- 
cedens;  et  in  epistaxim  passivam.  Relate  ad  nu¬ 
merum  aegrorum  in  epistaxim  sporadicam  ende¬ 
micam  et  epidemicam. 

Secundum  quantitatem  sanguinis  profluentis,  in 
stilicidium,  ubi  tantum  guttatim  sanguis  prodit; 
in  profluvium  ubi  placide  pullulat  et  in  haemor¬ 
rhagiam  ubi  pleno  rivo  prorumpit.  Secundum  ty¬ 
pum  in  profluvium  continuum  remittens  et  inter¬ 
mittens. 

Secundum  effectum  dividitur  in  epistaxim  sa* 
lutarem  et  non  salutarem;  denique  in  prophilacti- 
cam,  criticam  et  vicariam. 

Summi  autem  momenti  est  divisio  practica 
secundum  causas  excitantes,  adeoque  denominatio- 
nes:  epistaxis  traumatica,  ulcerosa,  polyposa,  va¬ 
ricosa,  spastica,  asthmatica,  plethorica  haemorrhoi- 
dalis,  ex  suppressis  menstruis,  hydrothoracica,  hei- 
minthica,  pyretica  ,  septicae, 

Therapia. 


Summum  axioma  practicum  in  omni  epistaxi 
in  eo  consistit  imprimis  respiciendo  et  inquirendo, 
an  epistaxis  sibi  et  solavi  medicatrici  sit  relinquens 
da  aut  interveniente  auxilio  medico  sit  auferenda. 
Si  epistaxis  est  indolis  criticae,  tum  caveat  medi¬ 
cus  ,  ne  hoc  conamen  naturae  criticum,  donec  cum 
levamine  symptomatum  morbosorum  procedit 
praematuro  suo  auxilio  turbet;  quod  conamen  par- 
tim  ex  aetate,  constitutione  et  dispositione  aegri, 
partim  e  causis  excitantibus  et  indole  morbi  cujus 
praecipuum  symptoma  sistit,-  cognoscere  licet. 
Quod  epistaxis  sit  revera  symptoma  criticum  na- 
tura  e  et  cum  levamine  symptomatum  morbosorum 
intret,  e  sequentibus  prodit:  caput  fit  liberius,  sen- 

sus  omnes  in  et  externi  majis  clarescunt;  pulsus 
minori  frequentia  stipatus  fit  aequalis,  plenus  et 
mollis,  sanguis  ipse  laete  ruber  cruore  et  fibra  am- 
bundans  propullulat.  Omnis  praematura  suppressio 
epistaxeos  talis  critici  aut  habitualis  attamen  salu¬ 
tiferi,  frequentissimus  est  fons  gravissimorum  mor¬ 
borum;  uti  cephalaeae  saepe  dirissimae,  vertiginis 
encephalitidis  aliorumque  organorum  internorum 
inflammationum,  apoplexiae,  convulsionum,  odon* 

talgiae  otitidis ,  palpitationis  cordis  haemorrhagiae, 
pulmonum,  tracheorrhagiae,  haematemeseos  phty- 
seos,  haemorrhoidum  aliorumque  malorum. 

Si  autem  frigus  et  pallor  faciei  atque  extremi¬ 
tatum,  vertigo,  propria  faciei  mutatio,  syncope, 
pulsus  perquam  frequens,  parvus  et  debilis  accedit, 
sanguis  in  pleno  ferre  rivo  profluit,  tum  et  epista¬ 
xis  critica  limitari  debet,  quin  autem  nimis  cito 
iterum  supprimetur* 

Sub  omni  autem  epistaxi  graviori,  quae  non 
amplius  naturae  submittenda  est,  sed  jam  auxilium 
medicum  exposcit;  duplex  iterum  tractamen  inter¬ 
cedit  :  imo  in  tractamen  sub  insultu,  et  %do  in  trac¬ 
tamen  post  insultum* 

Sub  insultu  praeprimis  est,  ut  omnia  impedi¬ 
menta  liberam  sanguinis  circulationem  cohibentia 
amoveantur;  adeoque  imo  omnia  vestimenta  cor¬ 
pus  nimis  angustantia  sunt  solvenda  et  abjicienda. 
2cl°  Summa  corporis  atque  animi  quies.  3 1,0  Tempe¬ 
ratura  subfrigidiuscula  et  aer  purus  est  sustinendus. 
4t0  Situs  corporis  erectus,  ut  sanguis  non  retineatur, 
et  qui  insimul  congestiones  sanguinis  erga  caput 
arcet.  Ut  autem  praeter  momenta  nunc  enumerata 
tractamen  congruum  instituatur,  sequentes  adhuc 
indicationes  implendae  sunt  ut  nempe  causae  prae- 
disponentes  et  excitantes  rite  dignentur  et  amo¬ 
veantur,  character  profluvii  hujusque  nexus  cum 
statu  morboso  praesente  bene  perpendatur. 

Praevalente  dispositione  ad  epistaxim  haec 
iminui  debet,  adeoque  in  aetate  infantili  atque  ju- 

venili  omne  evitandum,  quod  congestionibus  erga 
caput  favet*  Constitutio  plethorica  venaesectioni- 
bus,  purgantibus  diaeta  tenui  removenda ;  erethis- 
mo  systematis  vasorum  atque  nervorum  ut  in  de¬ 
bilibus,  sensilibus,  hecticis,  phthisicis,  methodus 
antiphlogistica  sopiens,  revellens  respondet,  in 

congestionibus  e  debilitate  ortis  et  sublata  vasorum 

* 

energia  vitali  ;  roborantia,  adstringentia  tonum 
vasorum  restituentia  conveniunt. 

Causis  excitantibus  remotis  plerumque  silet 
profluvium.  Refrigerio  regimen  callidum ,  frictio, 
balnea  topica  callida;  ex  opposito  aestui  regimen 
frigidum  opponendum  et  omne,  quod  exaestuat  ut 
nutrimenta  aromatica,  exaestuantia  potulenta  fer¬ 
mentata  et  spirituosa  sunt  interdicenda;  cibi  vege¬ 
tabiles  ,  leniter  nutrientes  refrigerantes  potusque 
ejusdem  indolis,  aquosi  sunt  ordinandi.  Porro  mo¬ 
tui  quies  situs  congruus  convenit,  obstacula  cir- 
cuitus  ut  collare,  thoraces  strictae,  ligaturae  sunt 
removendae ,  aliaque  impedimenta  circulationis, 
imprimis  viscerrem  abdominalium  aliorumque  ob¬ 
structiones,  infarctus  congruo  regimine  et  cura  sol¬ 
vente  sunt  amovendae.  In  aliis  obstaculis  nullo  mo¬ 
do  levandis  ut  in  vitiis  cordis  vasorum  tantum 
symptomatica  cura  ut  levamen  ad  ferat  est  insti¬ 
tuenda, 

■■  i 

Causis  remotis  aut  amplius  non  removendis 
in  indolem  inquirendum  summi  est  momenti  quo¬ 
ad  therapiam  congruam.  In  epistaxi  activa  inflam¬ 
matoria  si  simul  signa  congestionum  aut  inflamma- 

tionis  organi  cujusdam  nobilioris ,  venaesectio,  hi- 
rudines  retro  aures,  interne  nitrum,  potus  aciduli, 
praesente  complicatione  gastrica,  purgantia  refri¬ 
gerantia  salina,  ut  Cremor  Tartari,  Tartarus  tar- 
tarisatus,  Soda  et  Magnesia  sulfurica,  pulpa  Pru¬ 
norum  ,  Tamarindorum  ,  Cassiae  ,  Electuarium 
lenitivum  multum  prosunt.  Cura  alterius  speciei 
activae  nimium  cum  erethismo,  si  congestionibus 
debetur,  plerumque  hirudines  sufficiunt,  majori 
jam  cum  cautela  ac  in  priori  venaesectio  est  adhi¬ 
benda;  interne  acida  mineralia  et  vegetabilia,  ut 
acidum  sulfuricum  dilutum,  Elixirium  acidum  Hal- 
leri,  aqua  Rabelii,  Elixirium  acidum  Dibeli  cum 
vehiculo  mucilaginoso ,  potus  aciduli  cum  acido 
tartrico  ,  citrico,  succos  Citri,  Syrupo  Rubi  idaei 
exhibenda.  Si  aeger  affectionibus  stipatur  spasticis, 
liquorem  Ammonii  succinati ,  Ipecacuanham  in 
dosi  refracta  emulsionem  ex  seminibus  Hyoscyami 
nigri  cum  Nitro,  Digitalem  purpuream  ex  poscit. 

Profluvio  asthenico  remediis  est  succurren- 

dum ,  quae  agilitatem  facultatis  motricis ,  tum  in 
systemate  nervoso  tum  vasculoso  compescunt,  nec 
non  contractilitatem  vasorum  vitalem  restituunt; 
acidis  prius  dictis,  tum  acido  muriatico  diluto, 
muriatico  oxigenato  erit  utendum ;  utque  remediis 
nervinis  oleis  aethereis,  tincturis  aromaticis,  bal¬ 
samis,  infusis  radicum  aromaticarum,  ut  Angeli¬ 
cae,  Valerianae,  Arnicae,  Naphtis,  Moscho,  prae¬ 
valens  debilitas  systematis  nervosi  est  abigenda; 
profluvium  chronicum  adstringentibus ;  Corticae 

Chinae,  Quercus,  Salicis,  Hypocastari ,  Alumine 
aliisque  est  coercendum. 

In  curanda  epistaxi  externae  remediorum  appli¬ 
catio  plurimum  prodest*  In  stillicidio  activo  :  sectio 
venae  saphenae,  hirudines  ad  femora,  ad  peri- 
naeum,  pediluvia  cilida,  frictio  pedum  enemata 
valent;  in  epistaxi  activa  nervosa,  pediluvia  calida, 
cinere,  sale  culinari,  farina  seminum  Synapis  mix¬ 
ta,  cataplasmata  ad  plantas  pedum,  cucurbitae 
cruentae  et  siccae,  illinitio  spiritiosorum  conveniunt; 
in  epistaxi  asthenica,  ad  applicationem  vesican- 
tium,  synapismi,  illinitionis  spirituosae  aethereo- 
oleosae  aggredimur.  Non  minoris  momenti  sunt 
remedia  illa,  quae  fluxum  sanguinis  directe  cohi¬ 
bent,  ostiaque  vasorum,  sanguinem  stillantium 
obturant,  plerumque  in  epistaxi  erethistica  activa 
nec  non  asthenica  ex  anastomosi,  paralisi  vasorum 
orta,  adhibenda, 

1  V  v 

Spectant  huc  glacies ,  nix ,  aqua  frigida  mera 
vel  cum  aceto  mixta ;  solutio  Ichtiocolae  cum  aleo- 
hole,  vel  solutio  Aluminis,  Ferri  sulfurici,  decoc¬ 
tum  Gallorum  Quercus,  Gumi  Kino ,  Catechu,  de¬ 
coctum  radicis  Bistortae,  Tormentillae,  corticis 

Salicis  Quercus,  Chinae,  quod  attrahitur  vel  in¬ 
jicitur;  fomenta  frigida  subito  nuchae,  fronte, 
radici  nasi ,  scrobiculo  cordis,  et  scroto  applicanda, 
vel  fiat  subita  aspersio  aquae  frigidae.  Si  non  suffi¬ 
ciunt,  linteum  carptum,  solutione  Aluminis,  sui- 
phatis  Zinci,  Ferri  sulfurici  imbuta,  vel  turundae, 
quibus  pulvis  ex  Alumine,  Sanguine  Draconis, 

Gummi  Kino,  radice  Tormentillae,  Bistortae  vel 
pulvere  Griffitlii  et  aliis  similibus,  albumine  ovi 

1' 

susceptis  adhaerent,  cavo ‘narium  profundius  imk- 
tendae,  ibique  per  longum  tempus  relinquendae. 
Scopo  fluxum  sanguinis  sistente  et  spongia  in  lon¬ 
gum  scisa,  spirituosis,  Liquore  anodino,  Spiritu 
Therebintinae ,  aqua  Thedenii  imersa  naribus  im¬ 
ponitur.  Nicotiana  non  abutentibus  pulvis  hujus 
herbae  in  nares  attractus  sillicidium  compescere 
dicitur.  Interdum  mechanica  compressio  plus  quam 
involvens  stypticum  egisse  videtur.  Attamen  nari¬ 
bus  anterioribus  obturatis,  sanguis  per  posteriores 
descendit ,  quo  in  casu  tubulus  incurvatus  cum 
chorda  ex  intestino  animali  parata  per  naris  fora¬ 
men  sanguinem  fundens  truditur,  donec  versus  fau¬ 
ces  portaverit  chordam  aut  filum,  quae  cum  instru¬ 
mento  vel  parvo  cum  tenaculo  ad  faucis  arripitur, 
ex  ore  protrahitur.  Idem  cum  altero  naris  foramine 
suscipitur.  His  praestitis  extremo  ex  ore  supra 
labrum  propendenti  parti  duplici  plumaceolus  vel 
linteum  carptum  paulo  densius  contortum  atque 
sat  voluminosum  ut  nempe  cavum  narium  poste¬ 
rius  repleat,  et  apenturam  posteriorem  claudat, 
dum  plumaceolus  in  nares  protrahitur.  Super  quod¬ 
vis  foramen  anterius  linteolum  quadruplicatum  po¬ 
nitur ,  et  filo  e  naribus  propendente  ligatur.  Tunc 
vero  aeger  per  longum  tempus  quietus  esse,  nec 
coagulum  in  naribus  factum  removere  debet. 

Applicatio  vero  remediorum  externorum  ma¬ 
gna  cum  cautela  praesummenda.  Sanguis  coagula- 

tus  e  naribus  prius  est  removendus,  turundae  plu- 
maccolae  ostia  sanguinem  fundentia  arcte  occludere 
debent,  a  remediis  tussim,  sternutationem  exci¬ 
tantibus  statim  abstinere,  atque  cum  minus  efica- 
cioribus  incipere  debemus ;  hisce  vero  frustra  ad¬ 
hibitis  ad  efficatiora,  ubi  periculum  in  mora  cum 
summa  cautela  transire  licet,  et  tam  diu  adhibenda, 
usquedum  effectum  securum  exerrerint.  Raro  aut 
nunquam  prodessent  pharmaca  congrua,  nisi  et 
congruum  regimen  diaetiticum  succurrent.  Proflu¬ 
vio  activo  inflammatorio  regimen  antiphlogisticum 
prodest,  hinc  cibi  parum  nutrientes,  minime  sti¬ 
mulantes,  vegetabiles,  egelidis,  putulenta  aquosa 
cum  succis  vegetabilibus  et  Saccharo  cura  est  ad¬ 
juvanda,  aeger  versare  debet  in  cubile  amplo,  evi¬ 
tat  omnem  sermocinationem  et  aliam  intensionem. 
Cito  enim  aeger  sub  talibus  circumstantiis  sanatur 
ac  per  breve  tempus  reconvalescitur. 

Epistaxis  activa  erethica  eandem  diaetam  idem- 
que  exposcit  regimen  ac  activa  inflammatoria  sub¬ 
lato  vero  profluvio,  diaeta  leniter  nutriens  conve^ 
nit ,  propterea  cibis  mucilaginosis  gelatinosis;  De¬ 
cocto  Salep  ,  Sago ,  Oriza,  Hordei  mundati  cum 
fucco  Citri,  jusculis  carnosis,  ovis,  gelatinae  ani¬ 
mali,  carni  tenerae,  gallinaceae,  vitullinae,  pani 
albi  hic  est  locus ;  pro  potu  cerevisia  amara  parva 
quantitate  et  vicibus  repetitis  raro  et  cum  summa 
cautela  virum  est  concedendum.  Reconvalescentia 
longius  durat  si  enim  magnam  sanguinis  jacturam 
passus  est  aeger,  eruor  deficit,  nutritio  et  repro- 

ductio  multum  labefactantur,  activitas  vero  syste¬ 
matis  nervosi  utplurimum  praevalet.  His  usus  ro¬ 
borantium  ut  Lichinis  Islandici  Chinae  serius  mar- 

tialium  ;  Hyosciamo,  Digitali,  balneis  conceditur. 
Caeterum  diaeta  observanda  prius  jam  adlata , 
quies  vero  cum  motu  corporis  moderato  est  per¬ 
mutanda. 

Haemorrhagia  narium  passiva  sibi  exposcit  aerem 
purum  frigidum,  cubile  amplum  altumque  juvat 
fenestras  operire,  aeris  renovatio,  liumum  parie¬ 
tesque  cum  aceto  vini  aceto  aromatico  aspergere, 
suffumicationes  acidi  muriatici  et  chlorici  quoque 
suum  contribuunt,  et  eo  majis  quia  sanguis  efluens 
facillime  in  putredirem  ruens  aerem  ambientem 
corrumpit.  Cibis  nutrientibus ,  stimulantibus ,  ro¬ 
borantibus  et  tamen  digestu  facilioribus  vires  aegris 
sunt  extolendi ,  ad  quam  seriem  pertinent  juscula 
carnosa,  gelatinosa,  ova,  carnes  leviores,  vinum, 
aromata,  potus  aciduli,  aqua  cum  vino^  acidis 
mineralibus  parva  quantitate  mixta.  Summa  cor¬ 
poris  mundities,  lotiones  universales  cum  pura  aut 
acidis  mineralibus  remixta.  Reconvalescentia  ob 
nimiam  sanguinis  jacturam  et  virium  vitalium  ex¬ 
haustionem  semper  longinqua,  et  eandem  regimen 
fero  diaeteticum  exposcit. 

Si  autem  epistaxis  aut  per  naturam  aut  per 
santem  praemature  supprimebatur  ,  omnis  intentio 
ad  restituendum  sanguinis  profluvium  dirigenda 
est,  ne  illae  gravissimae  et  saepe  lethales  incedant 
isequelae,  de,  quibus  jam  supra  mentionem  feci, 


in  hunc  finem  optime  adhibentur:  Aqua  tepida  na- 
ribus  attracta,  vapores  cavo  narium  immissi  utilis¬ 
simi  autem  sunt  hirudines  ad  ostia  narium  appli¬ 
catae,  et  scarificationes»  Si  autem  per  haecce  re- 
media  profluvium  non  restituitur  tunc  summum  et 
unicum  remedium  adhuc  praesertim  in  plethoricis 
resistit  in  venaesectione. 

Theses  defendendae. 


I.  Natura  per  se  saepe,  ars  vero  per  se  nunquam  sa¬ 

navit  morbum. 

II.  Non  omne  corpus  peregrinum,  vulneri  inhaerens 
statim  auferendum  est. 

III.  Remedia  directe  solventia  in  organismo  vivo  non 
dantur. 

IV.  Non  omnes  Neuroses  nervinis  tractandae. 

V.  Venacsectio  febri  inflammatoria  jam  vigente  crises 

substituere  non  potest. 

VI.  Phthysis  ulcerosa  justam  indolis  contagiosae  movet 
suspicionem. 

VII.  Scirrhus  et  carcinoma  radicaliter  nunquam  sa¬ 
nantur. 

VIII.  Maximum  naturae  donum  dolor. 

IX.  Triplex  est  morborum  sanatio,  sine,  per  et  con¬ 
tra  medicinam. 

X.  Nostalgicorum  dimissio  pro  bono  raepublicae  in  re¬ 

gulam  est  evehenda. 

XI.  Emetica  in  curatione  febrium  intermittentium  pur¬ 
gantibus  multo  praestant. 

XII.  Lithotomia  ex  se  lithiasim  non  sanat. 

XIII.  Aquae  soteriae  naturales  artificialibus  nonnun-  - 
quam  post  ponendae. 


